ઉત્તર કોરિયા દ્વારા એક અઠવાડિયાની અંદર સતત બીજીવાર જાપાનની સીમા પર મિસાઇલનું પરીક્ષણ કરવામાં આવ્યું છે. ઉત્તર કોરિયાએ આ મિસાઇલનું પરીક્ષણ ઉત્તરી જાપાનના દ્વીપ હોકાઇડો પર કર્યું છે. ઉત્તર કોરિયાના આ પરીક્ષણ પર જાપાનના વડાપ્રધાને તીખી ટિપ્પણી કરી છે. વડાપ્રધાન શિન્ઝો આબેએ કહ્યું કે, તેમનો દેશ ક્યારેય પણ ઉત્તર કોરિયાનું દુઃસાહસ સહન નહીં કરે. તેમણે ચેતવણી આપી છે કે, જો ઉત્તર કોરિયા આ જ દિશામાં આગળ વધશે, તો એ તેમના ભવિષ્ય માટે સારું નહીં રહે. બીજી બાજુ, ઉત્તર કોરિયાના આ મિસાઇલ પરીક્ષણ બાદ યુએન સિક્યુરિટી કાઉન્સિલ દ્વારા એક આપાતકાળ બેઠક બોલાવવામાં આવી છે. આ બેઠક શુક્રવારે બપોરે થશે, જાપાન અને અમેરિકાની અપીલ પર આ બેઠક બોલવવામાં આવી છે.